Μίλαν Τόμιτς

Ο Μίλαν Τόμιτς (γενν. 24 Ιουλίου 1973, Βελιγράδι) είναι Σέρβος πρώην επαγγελματίας καλαθοσφαιριστής, ο οποίος αγωνιζόταν ως πόιντ γκαρντ και νυν πρώην προπονητής.  

Πέρασε τα περισσότερα χρόνια της καριέρας του στην Ελλάδα, τόσο ως καλαθοσφαιριστής όσο και ως προπονητής. Το 1992 απέκτησε την ελληνική υπηκοότητα.

Καριέρα σε συλλόγους 
Ο Μίλαν Τόμιτς υπέγραψε το πρώτο του επαγγελματικό συμβόλαιο στη Ραντνίσκι, στην οποία αγωνίστηκε για μόλις ένα χρόνο. 

Το 1991, ταξίδεψε στην Ελλάδα για να ενταχθεί στον Ολυμπιακό. Στην ομάδα του Πειραιά αγωνίστηκε για 13 χρόνια, κατακτώντας πολλούς τίτλους εντός αλλά και εκτός συνόρων. Συγκεκριμένα κατέκτησε πέντε Πρωταθλήματα Ελλάδος, τρία Κύπελλα Ελλάδος και μία Ευρωλίγκα.

Η αποτυχία του Ολυμπιακού να νικήσει τον Άρη Θεσσαλονίκης στον τελικό του Κυπέλλου του 2004, οδήγησε τον τότε πρόεδρο της ΚΑΕ Ολυμπιακός, Σωκράτη Κόκκαλη, να απολύσει τον Ντράγκαν Σακότα και να προτείνει στον Μίλαν Τόμιτς να αναλάβει το πόστο του προπονητή. Ο Τόμιτς απάντησε θετικά στην πρόταση αυτή, ωστόσο κάποιους μήνες μετά, οι διαφορές ανάμεσα σε αυτόν και τη διοίκηση του Ολυμπιακού, οδήγησαν στην αποχώρησή του από τον σύλλογο του Πειραιά.

Το 2005, μεταπήδησε στην ιταλική Αουρόρα Μπάσκετ Γέζι, ενώ τον αμέσως επόμενο χρόνο επέστρεψε στην Ελλάδα παίρνοντας μεταγραφή στον Κολοσσό Ρόδου. Ο Τόμιτς αποχώρησε από τον Κολοσσό Ρόδου έχοντας πραγματοποιήσει μόλις 2 συμμετοχές. 

Μετά το πέρας της σεζόν 2005-06, ο Τόμιτς αποφάσισε να αποσυρθεί από την ενεργό δράση και να βάλει τέλος στην πολυετή καριέρα του.

Προπονητική σταδιοδρομία 
Ο Τόμιτς ανέλαβε για πρώτη φορά το πόστο του προπονητή το 2004 μετά από πρόταση του τότε προέδρου του Ολυμπιακού, Σωκράτη Κόκκαλη. Στον πάγκο των ερυθρόλευκων έκατσε για λίγους μόνο μήνες.

Από το 2008 μέχρι και τον Ιουλίο του 2018, ο Τόμιτς βρίσκονταν στο πόστο του βοηθού προπονητή του Ολυμπιακού. 

Στις 13 Ιουλίου 2018, προσλήφθηκε ως προπονητής του Ερυθρού Αστέρα Βελιγραδίου. 

Στις 10 Δεκεμβρίου 2021, υπέγραψε συμβόλαιο με τον Γ.Σ. Περιστερίου μέχρι το τέλος της σεζόν.

Τίτλοι

Ολυμπιακός 
 5 Πρωταθλήματα Ελλάδας: 1993, 1994, 1995, 1996, 1997
 3 Κύπελλα Ελλάδας: 1994, 1997, 2002
 1 Ευρωλίγκα: 1997

Παραπομπές 

Σέρβοι καλαθοσφαιριστές
Έλληνες καλαθοσφαιριστές
Έλληνες σερβικής καταγωγής
Πολιτογραφημένοι πολίτες της Ελλάδας
Πόιντ γκαρντ
Καλαθοσφαιριστές Ραντνίτσκι Βελιγραδίου
Καλαθοσφαιριστές ΟΣΦΠ
Καλαθοσφαιριστές Α1 Εθνικής Ελλάδας
Ξένοι καλαθοσφαιριστές στην Ελλάδα
Καλαθοσφαιριστές Αουρόρα Μπάσκετ Γέζι
Καλαθοσφαιριστές Λέγκα Μπάσκετ Σέριε Α
Καλαθοσφαιριστές Κολοσσού Ρόδου
Σέρβοι προπονητές καλαθοσφαίρισης
Έλληνες προπονητές καλαθοσφαίρισης
Προπονητές καλαθοσφαίρισης Ολυμπιακού Πειραιώς
Προπονητές καλαθοσφαίρισης Ερυθρού Αστέρα Βελιγραδίου
Προπονητές καλαθοσφαίρισης Περιστερίου